
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՄԱՐՏԻ 31-Ի N406-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

1․ Իրավական ակտի անհրաժեշտությունը (նպատակը). 
Նախագծի նպատակը Հայաստանի Հանրապետությունում մշտական հաստատություն չունեցող ոչ ռեզիդենտ կազմակերպությունների և ապրանքների էլեկտրոնային առևտրի շրջանակներում ֆիզիկական անձին մատակարարվող ապրանքների մասով առևտրի էլեկտրոնային հարթակը շահագործող՝ ԵՏՄ անդամ այլ պետության կազմակերպություններին և անհատ ձեռնարկատերերի կողմից հաշվարկված ԱԱՀ-ի գումարների պետական բյուջե վճարման կարգը սահմանող Կառավարության որոշման պահանջների համապատասխանեցումն է Հայաստանի Հանրապետության հարկային օրենսգրքի (այսուհետ՝ օրենսգրքի) 78-րդ հոդվածի 3-րդ և 3.1-ին մասով սահմանված դրույթներին։
2. Կարգավորման հարաբերությունների ներկա վիճակը և առկա խնդիրները.
«Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» 2026 թվականի մայիսի 5-ի ՀՕ-234-Ն և «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» 2026 թվականի մարտի 4-ի ՀՕ-83-Ն օրենքներով կատարված փոփոխություններով վերանայվել ու փոփոխվել են Հայաստանի Հանրապետությունում մշտական հաստատություն չունեցող ոչ ռեզիդենտ կազմակերպությունների և ապրանքների էլեկտրոնային առևտրի շրջանակներում ֆիզիկական անձին մատակարարվող ապրանքների մասով առևտրի էլեկտրոնային հարթակը շահագործող՝ ԵՏՄ անդամ այլ պետության կազմակերպությունների (անհատ ձեռնարկատերերի) կողմից Հայաստանի Հանրապետությունում ԱԱՀ հաշվարկելու ու վճարելու հետ կապված օրենսգրքով սահմանված կարգավորումները: Այդ կարգավորումները ուժի մեջ են մտնելու 2027թ. հունվարի 1-ից:
Վերոնշյալ փոփոխությունների շրջանակներում օրենսգրքի 78-րդ հոդվածի՝
1) 3-րդ մասին համապատասխան՝ օրենսգրքի 70-րդ հոդվածի 2-րդ մասի երկրորդ պարբերության 5-րդ կետով սահմանված դեպքերում, այդ թվում՝ ֆիզիկական անձին էլեկտրոնային ծառայության մատուցման դեպքերում ՀՀ-ում մշտական հաստատություն չունեցող ոչ ռեզիդենտ կազմակերպությունը ԱԱՀ-ով հարկման օբյեկտ համարվող գործարքներից առաջացող ԱԱՀ-ի գումարը պետական բյուջե է վճարվում մինչև այդ գործարքի իրականացման օրն ընդգրկող հաշվետու ժամանակաշրջանին հաջորդող ամսվա 20-ը ներառյալ՝ որպես հարկային մարմնին վճարվող գումարներ, Կառավարություն սահմանված կարգով, 
2) 78-րդ հոդվածի 3․1-ին մասով սահմանվել է, որ օրենսգրքի 70-րդ հոդվածի 3-րդ մասով սահմանված դեպքերում առևտրի էլեկտրոնային հարթակը շահագործող ԵՏՄ անդամ այլ պետության կազմակերպությունը կամ անհատ ձեռնարկատերը էլեկտրոնային առևտրի շրջանակներում մատակարարված ապրանքների մասով ԱԱՀ-ի գումարները պետական բյուջե է վճարում մինչև հաշվետու ժամանակաշրջանին հաջորդող ամսվա 20-ը ներառյալ՝ որպես հարկային մարմնին վճարվող գումարներ, Կառավարության սահմանած կարգով:
Միաժամանակ, օրենսգրքի 78-րդ հոդվածի 3-րդ մասի գործող խմբագրության համապատասխան՝ Կառավարության 31.03.2022թ. N406-Ն որոշմամբ սահմանված է սահմանված դեպքերում ԱԱՀ-ի գումարների Հայաստանի Հանրապետության պետական բյուջե վճարման կարգը: 
Ներկայացվող որոշման նախագծով առաջարկվում է փոփոխություններ կատարել ՀՀ կառավարության 31.03.2022թ. N406-Ն որոշման մեջ` այդ որոշմամբ սահմանված ԱԱՀ-ի գումարների պետական բյուջե վճարման կարգի պահանջները համապատասխանեցնելով օրենսգրքի 78-րդ հոդվածի 3-րդ և 3․1-ին մասերով սահմանված՝ 2027թ. հունվարի 1-ից գործող դրույթներին։
3․ Առկա խնդիրների առաջարկվող լուծումները. Նախագծով առաջարկվում է փոփոխություններ կատարել Կառավարության 31․03․2022թ․ N406-Ն որոշման մեջ և այդ որոշման պահանջները համապատասխանեցնել օրենսգրքի 78-րդ հոդվածի 3-րդ և 3․1-ին մասերով սահմանված դրույթներին: Մասնավորապես, նախատեսվում է, որ ոչ ռեզիդենտ կազմակերպությունների կողմից ԱԱՀ-ի գումարների վճարման մասով Կառավարության որոշմամբ սահմանված կարգը կիրառվելու է այն բոլոր դեպքերում, երբ ՀՀ-ում մշտական հաստատություն չունեցող ոչ ռեզիդենտ կազմակերպություններն օրենսգրքի 70-րդ հոդվածի 2-րդ մասի 5-րդ կետին և նույն հոդվածի 3-րդ մասին  համապատասխան ՀՀ-ում իրականացված ԱԱՀ-ով հարկման ենթակա գործարքներից պետք է հաշվարկեն ու վճարեն ԱԱՀ:
Հաշվի առնելով, որ 2026 թվականի մայիսի 5-ի ՀՕ-234-Ն օրենքով՝ օրենսգրքի 70-րդ հոդվածի 2-րդ մասի 5-րդ կետի, 78-րդ հոդվածի 3-րդ մասի և 2026 թվականի մարտի 4-ի ՀՕ-83-Ն օրենքով՝ օրենսգրքի 70-րդ հոդվածի 3-րդ և  78-րդ հոդվածի 3.1-ին մասերի փոփոխություններն ուժի մեջ են 2027թ. հունվարի 1-ից, նախատեսվում է, որ որոշման փոփոխությունները ևս ուժի մեջ կմտնեն 2027թ. հունվարի 1-ից։
4. Կարգավորման առարկան. Նախագծի կարգավորման առարկան Հայաստանի Հանրապետության հարկային օրենսգրքի 70-րդ հոդվածի 2-րդ մասի 5-րդ կետով և 3-րդ մասով սահմանված դեպքերում հաշվարկված ԱԱՀ-ի գումարները ՀՀ-ում մշտական հաստատություն չունեցող ոչ ռեզիդենտ կազմակերպությունների (անհատ ձեռնարկատերերի) կողմից օրենսգրքի 78-րդ հոդվածի 3-րդ և 3.1-ին մասերին համապատասխան պետական բյուջե վճարման կարգի սահմանումն է:
5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագծի ընդունումը կապված է ՀՀ կառավարության 18.11.2021թ. N1902-Լ որոշման N1 հավելվածով հաստատված՝ ՀՀ կառավարության 2021-2026 թվականների գործունեության միջոցառումների ծրագրի «1. Էլեկտրոնային համակարգերի և ենթակառուցվածքների արդիականացում» նպատակի 1.8 Էլեկտրոնային կառավարման համակարգերի հնարավորությունների հզորացում և կատարելագործում» և «3. Հարկային հսկողության ռիսկերի կառավարման համակարգերի կատարելագործմամբ ստվերի կրճատում» նպատակի «3.1 Տնտեսավարող սուբյեկտների կողմից իրականացվող գործունեության օրինականության կամ գործարքների լիարժեք փաստաթղթավորման կարգապահության բարելավում, հսկողական գործիքակազմի կատարելագործում» միջոցառումների հետ:
6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծերի ընդունման կապակցությամբ լրացուցիչ ֆինանսական միջոցների անհրաժեշտություն, պետական բյուջեի եկամուտներում և ծախսերում էական փոփոխություններ չի նախատեսվում։
7. Նախագծի մշակման գործընթացում ներգրավված ինստիտուտները և անձինք. 
Նախագիծը մշակվել է Հայաստանի Հանրապետության պետական եկամուտների կոմիտեի կողմից:
8․ Իրավական ակտի ընդունման արդյունքում ակնկալվող արդյունքը. Նախագծի ընդունման ակնկալվող արդյունքը ՀՀ կառավարության 31․03․2022թ․ N406-Ն որոշման համապատասխանեցումն է Հայաստանի Հանրապետության հարկային օրենսգրքի 78-րդ հոդվածի 3-րդ և 3.1-ին մասերով սահմանված դրույթներին։

